ประกาศคณะกรรมการกํากับตลาดทุนที่ ทธ. 66/2564เรื่อง หลักเกณฑ์ เงื่อนไข และวิธีการให้บริการเกี่ยวกับตราสารหนี้ แก่ลูกค้าของบริษัทหลักทรัพย์\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 วรรคสอง (1) และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 98(3) และ (8) มาตรา 114 และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ในประกาศนี้ "ตราสารหนี้" หมายความว่า หลักทรัพย์ประเภทตั๋วเงินคลัง พันธบัตร ตั๋วเงิน หรือหุ้นกู้ ที่ออกในประเทศไทย ไม่ว่าเป็นสกุลเงินบาทหรือสกุลเงินตราต่างประเทศ และมีศูนย์รับฝากหลักทรัพย์เป็นผู้ให้บริการรับฝากและถอนหลักทรัพย์ดังกล่าว รวมทั้งบริการที่เกี่ยวข้องเพื่อประโยชน์ในการหักบัญชี "ศูนย์รับฝากหลักทรัพย์" หมายความว่า ศูนย์รับฝากหลักทรัพย์ตามกฎหมายว่าด้วหลักทรัพย์และตลาดหลักทรัพย์ "ผู้ได้รับผลประโยชน์ที่แท้จริง" (ultimate beneficial owner) หมายความว่า (1) ผู้มีถิ่นที่อยู่ในต่างประเทศที่เป็นเจ้าของที่แท้จริงหรือรับผลประโยชน์ที่แท้จริงจากการถือครองหรือลงทุนในตราสารหนี้ (2) ผู้มีถิ่นที่อยู่ในต่างประเทศที่มีอํานาจในทางตรงหรือทางอ้อมในการตัดสินใจทําธุรกรรมเพื่อถือครองหรือลงทุนในตราสารหนี้ และให้หมายความรวมถึงกองทรัพย์สินที่มีลักษณะทํานองเดียวกับกองทุนรวม กองทุนส่วนบุคคล กองทรัสต์ หรือกองทุนอื่น ๆ ซึ่งมีสิทธิในการถือครองหรือลงทุนในตราสารหนี้ด้วย "ผู้มีถิ่นที่อยู่ในต่างประเทศ" หมายความว่า (1) บุคคลธรรมดาที่มีภูมิลําเนาในประเทศอื่นนอกประเทศไทยเฉพาะที่มีการถือครองหรือลงทุนในตราสารหนี้ผ่านกองทรัพย์สินที่มีลักษณะทํานองเดียวกับกองทุนส่วนบุคคล (2) นิติบุคคลที่ตั้งอยู่ในประเทศอื่นนอกประเทศไทย และให้หมายรวมถึงสาขาหรือสํานักงานตัวแทนที่ประกอบธุรกิจในต่างประเทศของนิติบุคคลที่จัดตั้งขึ้นตามกฎหมายไทยด้วย (3) บุคคลอื่นใดที่มิใช่ผู้มีถิ่นที่อยู่ในประเทศไทย เช่น สโมสรที่จัดตั้งในต่างประเทศที่ไม่มีสภาพเป็นนิติบุคคลตามกฎหมายของประเทศที่จัดตั้งขึ้น เป็นต้น "ผู้มีถิ่นที่อยู่ในประเทศไทย" หมายความว่า บุคคลธรรมดาที่มีภูมิลําเนาในประเทศไทยและนิติบุคคลผู้มีถิ่นที่อยู่ในประเทศไทย "นิติบุคคลผู้มีถิ่นที่อยู่ในประเทศไทย" หมายความว่า (1) นิติบุคคลที่ตั้งอยู่ในประเทศไทย และให้หมายรวมถึงสาขาหรือสํานักงานตัวแทน ที่ประกอบธุรกิจในประเทศไทยของนิติบุคคลที่จัดตั้งขึ้นตามกฎหมายต่างประเทศด้วย (2) ห้างหุ้นส่วน หรือกิจการร่วมค้า ที่ประกอบธุรกิจในประเทศไทย "ผู้รับฝากทรัพย์สินในต่างประเทศ" (global custodian) หมายความว่า สถาบันการเงินหรือนิติบุคคลที่จัดตั้งในต่างประเทศ ซึ่งทําหน้าที่เป็นผู้ดูแลและเก็บรักษาทรัพย์สินทั่วไป รวมถึงการรับมอบหรือส่งมอบหลักทรัพย์ การรับหรือการจ่ายเงินค่าหลักทรัพย์ การรับเงินปันผล หรือการรับหรือส่งมอบผลประโยชน์อันเกิดจากหลักทรัพย์นั้น ๆ "ตัวแทนการฝากทรัพย์สินของผู้ได้รับผลประโยชน์ที่แท้จริง" (international broker) หมายความว่า สถาบันการเงินหรือนิติบุคคลที่จัดตั้งขึ้นในต่างประเทศ ซึ่งทําหน้าที่เป็นตัวแทนของผู้ได้รับผลประโยชน์ที่แท้จริงในการซื้อขายหรือแลกเปลี่ยนหลักทรัพย์ และมีการฝากหลักทรัพย์ดังกล่าวไว้กับบริษัทหลักทรัพย์หรือผู้รับฝากทรัพย์สินในต่างประเทศ "วันทําการ" หมายความว่า วันทําการของสํานักงาน "วิธีการทางอิเล็กทรอนิกส์" หมายความว่า ช่องทางในระบบอิเล็กทรอนิกส์ที่สํานักงานจัดไว้สําหรับการแจ้งหรือขอผ่อนผันตามประกาศนี้ข้อ ๒ ในการให้บริการเกี่ยวกับตราสารหนี้แก่ลูกค้าซึ่งเป็นบุคคลดังต่อไปนี้ บริษัทหลักทรัพย์ต้องปฏิบัติตามหลักเกณฑ์ที่กําหนดไว้ในประกาศนี้เพิ่มเติมนอกเหนือจากหลักเกณฑ์ที่กําหนดไว้ในประกาศอื่นด้วย ทั้งนี้ เพื่อประโยชน์ในการรับดูแลและเก็บรักษาหลักทรัพย์(custodian service) และการประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ผู้ค้าหลักทรัพย์ หรือผู้จัดจําหน่ายหลักทรัพย์ (1) ผู้ได้รับผลประโยชน์ที่แท้จริง (2) ผู้รับฝากทรัพย์สินในต่างประเทศ (3) ตัวแทนการฝากทรัพย์สินของผู้ได้รับผลประโยชน์ที่แท้จริง (4) บุคคลซึ่งมาใช้บริการเกี่ยวกับตราสารหนี้เพื่อบุคคลตาม (1) (2) หรือ (3) แล้วแต่กรณี ความในวรรคหนึ่งมิให้ใช้บังคับกับบริษัทหลักทรัพย์ซึ่งเป็นธนาคารพาณิชย์ตามกฎหมายว่าด้วยธุรกิจสถาบันการเงิน ในการให้บริการดูแลและเก็บรักษาหลักทรัพย์ข้อ ๓ สํานักงานอาจกําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางที่ถือว่าเหมาะสมและสอดคล้องตามประกาศนี้ และหากบริษัทหลักทรัพย์ปฏิบัติตามแนวทางดังกล่าวแล้ว ให้ถือว่าบริษัทหลักทรัพย์ได้ปฏิบัติตามข้อกําหนดในประกาศนี้แล้วข้อ ๔ เพื่อประโยชน์ในอันที่จะสามารถระบุตัวตนของลูกค้าและผู้ได้รับผลประโยชน์ที่แท้จริง ก่อนเริ่มให้บริการเกี่ยวกับการรับดูแลและเก็บรักษาตราสารหนี้ ให้บริษัทหลักทรัพย์ดําเนินการดังต่อไปนี้ (1) เปิดบัญชีการให้บริการสําหรับลูกค้าแต่ละราย (segregated account) ที่มาใช้บริการ เพื่อให้สามารถระบุตัวตนของลูกค้าและผู้ได้รับผลประโยชน์ที่แท้จริงได้ ในลักษณะหนึ่งลักษณะใดดังนี้(ก) เปิดตามรายผู้ได้รับผลประโยชน์ที่แท้จริง(ข) เปิดตามรายผู้รับฝากทรัพย์สินในต่างประเทศ หรือตัวแทนการฝากทรัพย์สินของผู้ได้รับผลประโยชน์ที่แท้จริง เพื่อผู้ได้รับผลประโยชน์ที่แท้จริง(ค) เปิดบัญชีย่อย (sub account) ตามรายผู้ได้รับผลประโยชน์ที่แท้จริงภายใต้บัญชีของผู้รับฝากทรัพย์สินในต่างประเทศหรือตัวแทนการฝากทรัพย์สินของผู้ได้รับผลประโยชน์ที่แท้จริง (2) เปิดบัญชีฝากหลักทรัพย์เพื่อการฝากตราสารหนี้ของลูกค้าไว้กับศูนย์รับฝากหลักทรัพย์ ในลักษณะเดียวกับการเปิดบัญชีตาม (1) เพื่อให้สามารถระบุตัวตนของผู้ได้รับผลประโยชน์ที่แท้จริงได้ (3) จัดให้ลูกค้าแจ้งข้อมูลที่เกี่ยวข้องกับผู้ได้รับผลประโยชน์ที่แท้จริง และนําข้อมูลดังกล่าวไปลงทะเบียนแสดงตัวตนของผู้ได้รับผลประโยชน์ที่แท้จริงกับธนาคารแห่งประเทศไทย ทั้งนี้ ในกรณีที่มีการเปิดบัญชีตาม (1) และ (2) ให้กับลูกค้ารายเดิมโดยมีข้อมูลเกี่ยวกับผู้ได้รับผลประโยชน์ที่แท้จริงเพิ่มเติม ให้บริษัทหลักทรัพย์แจ้งข้อมูลเพื่อลงทะเบียนแสดงตัวตนของผู้ได้รับผลประโยชน์ที่แท้จริงดังกล่าวกับธนาคารแห่งประเทศไทยด้วย (4) แจ้งผลการลงทะเบียนตาม (3) ให้ลูกค้าทราบ ในกรณีที่ศูนย์รับฝากหลักทรัพย์กําหนดวิธีการอื่นใดที่สามารถระบุตัวตนของผู้ได้รับผลประโยชน์ที่แท้จริงได้แทนวิธีการเปิดบัญชีตามวรรคหนึ่ง (1) และ (2) และบริษัทหลักทรัพย์ได้ปฏิบัติตามวิธีการดังกล่าว ให้ถือว่าบริษัทหลักทรัพย์ได้มีการดําเนินการตามวรรคหนึ่ง (1) และ (2) แล้ว ข้อ ๕ ในการซื้อขาย แลกเปลี่ยน หรือจัดจําหน่าย ตราสารหนี้แก่ลูกค้า ให้บริษัทหลักทรัพย์ตรวจสอบข้อมูลของลูกค้าก่อนทําธุรกรรมเพื่อให้มั่นใจว่าได้มีการดําเนินการตามข้อ 4 วรรคหนึ่ง (3) เรียบร้อยแล้ว ข้อ ๖ ในการรับมอบหรือส่งมอบตราสารหนี้แก่ลูกค้า ให้บริษัทหลักทรัพย์ตรวจสอบบัญชีฝากหลักทรัพย์ที่ใช้ในการรับมอบหรือส่งมอบตราสารหนี้สําหรับลูกค้าก่อนดําเนินการ เพื่อให้มั่นใจว่าเป็นบัญชีฝากหลักทรัพย์ที่ได้ดําเนินการตามข้อ 4 เรียบร้อยแล้วข้อ ๗ ห้ามมิให้บริษัทหลักทรัพย์รับมอบหรือส่งมอบตราสารหนี้แก่ลูกค้าผ่านบัญชีฝากหลักทรัพย์ซึ่งไม่เป็นไปตามหลักเกณฑ์ที่กําหนดในข้อ 4 เว้นแต่เป็นกรณีตามข้อ 8ข้อ ๘ ในกรณีที่มีเหตุจําเป็นและสมควร ให้บริษัทหลักทรัพย์รับมอบหรือส่งมอบตราสารหนี้แก่ลูกค้าผ่านบัญชีฝากหลักทรัพย์ซึ่งไม่เป็นไปตามหลักเกณฑ์ที่กําหนดในข้อ 4 ได้ เมื่อบริษัทหลักทรัพย์ดําเนินการดังต่อไปนี้ครบถ้วนแล้ว (1) แจ้งเหตุผลและความจําเป็นที่ไม่สามารถดําเนินการได้ต่อสํานักงานในโอกาสแรกภายในวันที่พบเหตุ ทั้งนี้ ตามแบบและวิธีการที่กําหนดไว้บนเว็บไซต์ของสํานักงาน (2) รับมอบหรือส่งมอบตราสารหนี้แก่ลูกค้าผ่านบัญชีฝากหลักทรัพย์อื่นซึ่งบริษัทหลักทรัพย์ได้เปิดไว้กับศูนย์รับฝากหลักทรัพย์อยู่ก่อนแล้ว จนกว่าจะดําเนินการตาม (3) แล้วเสร็จ แต่ทั้งนี้ต้องไม่เกินกว่า 10 วันทําการนับแต่วันที่พบเหตุในครั้งแรก (3) ดําเนินการให้เป็นไปตามข้อ 4 รวมทั้งโอนตราสารหนี้ซึ่งรับมอบหรือส่งมอบตาม (2) ไปยังบัญชีฝากหลักทรัพย์ที่เป็นไปตามหลักเกณฑ์ดังกล่าว ให้แล้วเสร็จภายใน 10 วันทําการนับแต่วันที่พบเหตุในครั้งแรก และแจ้งผลการดําเนินการต่อสํานักงานภายในวันที่ดําเนินการแล้วเสร็จ ทั้งนี้ ตามแบบและวิธีการที่กําหนดไว้บนเว็บไซต์ของสํานักงาน ให้บริษัทหลักทรัพย์แจ้งข้อมูลตามวรรคหนึ่ง (1) และ (3) ไปยังธนาคารแห่งประเทศไทยตามแบบและวิธีการที่ธนาคารแห่งประเทศไทยกําหนด เพื่อทราบพร้อมกันด้วยข้อ ๙ ในกรณีที่มีเหตุจําเป็นและสมควร อันเป็นเหตุให้บริษัทหลักทรัพย์ไม่สามารถปฏิบัติตามหลักเกณฑ์ที่กําหนดในประกาศนี้สําหรับการให้บริการตราสารหนี้ในบางลักษณะได้ให้สํานักงานโดยความเห็นชอบของคณะกรรมการกํากับตลาดทุนมีอํานาจผ่อนผันการปฏิบัติตามหลักเกณฑ์ที่กําหนดในประกาศนี้ให้กับบริษัทหลักทรัพย์ที่ยื่นคําขอผ่อนผันตามความจําเป็นและเหมาะสมในแต่ละกรณี โดยอาจกําหนดเงื่อนไขในการผ่อนผันให้บริษัทหลักทรัพย์ต้องปฏิบัติด้วยก็ได้ สํานักงานจะพิจารณาคําขอผ่อนผันตามวรรคหนึ่งภายใน 60 วันนับแต่วันที่สํานักงานได้รับคําขอผ่อนผันพร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๑๐ ในการแจ้งหรือขอผ่อนผันกับสํานักงานตามประกาศนี้ ให้บริษัทหลักทรัพย์ดําเนินการโดยวิธีการทางอิเล็กทรอนิกส์ การแจ้งหรือขอผ่อนผันโดยวิธีการทางอิเล็กทรอนิกส์ตามวรรคหนึ่งในแต่ละกรณี ให้เริ่มดําเนินการได้ตั้งแต่วันที่สํานักงานกําหนดเป็นต้นไป โดยให้สํานักงานแจ้งให้ผู้ที่เกี่ยวข้องทราบถึงกรณีดังกล่าวเป็นการทั่วไปบนเว็บไซต์ของสํานักงานด้วย เมื่อบริษัทหลักทรัพย์ได้ดําเนินการโดยวิธีการทางอิเล็กทรอนิกส์แล้ว ให้ถือว่าสํานักงานได้รับการแจ้งหรือขอผ่อนผันดังกล่าวตามวันและเวลาที่เข้าสู่ระบบอิเล็กทรอนิกส์ของสํานักงานข้อ ๑๑ ให้บริษัทหลักทรัพย์ดําเนินการตามข้อ 4 แก่ลูกค้าซึ่งใช้บริการเกี่ยวกับตราสารหนี้อยู่ก่อนวันที่ประกาศนี้มีผลใช้บังคับ พร้อมทั้งโอนย้ายตราสารหนี้ของลูกค้าดังกล่าวไปเก็บรักษาไว้ในบัญชีตามข้อ 4 วรรคหนึ่ง (1) และ (2) ให้แล้วเสร็จก่อนวันที่ 4 มกราคม พ.ศ. 2565 ข้อ ๑๒ ให้บริษัทหลักทรัพย์เริ่มดําเนินการตามข้อ 4 แก่ลูกค้ารายใหม่ที่มาใช้บริการเกี่ยวกับตราสารหนี้ตั้งแต่วันที่ 1 ธันวาคม พ.ศ. 2564 จนถึงวันที่ 31 ธันวาคม พ.ศ. 2564 ให้เป็นไปตามหลักเกณฑ์ที่กําหนด โดยต้องดําเนินการให้ครบถ้วนก่อนวันที่ 4 มกราคม พ.ศ. 2565ข้อ ๑๓ ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2564 เป็นต้นไปเว้นแต่ข้อ 5 ข้อ 6 ข้อ 7 และข้อ 8 ให้ใช้บังคับตั้งแต่วันที่ 4 มกราคม พ.ศ. 2565 เป็นต้นไปผู้มีอํานาจลงนาม - ประกาศ ณ วันที่ 19 พฤศจิกายน พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน